- Hindi News
- National
- केमिकल की मदद से सफेद कागज को नए नोट बनाने का देते थे झांसा, 2 ठग गिरफ्तार
केमिकल की मदद से सफेद कागज को नए नोट बनाने का देते थे झांसा, 2 ठग गिरफ्तार
नई दिल्ली | केमिकलसे सफेद कागज को 500 और दो हजार रुपए के नोट बनाने का झांसा देकर ठगने वाले दो लोगों को दक्षिण-पूर्वी जिला की संगम विहार थाना पुलिस ने गिरफ्तार किया है। आरोपी अब्दुल रहमान और वहीदुल रहमान से केमिकल और ठगी के 81 हजार रुपए बरामद किए गए हैं। पुलिस के अनुसार इस गिरोह के निशाने पर ज्यादातर रेहड़ी-पटरी वाले होते थे। ये लोग सफेद कागज में केमिकल डालकर 500 और दो हजार रुपए के नोट बनाने का ड्रामा करते थे। रेहड़ी-पटरी वालों को जाल में फंसाने के बाद आधी कीमत पर उन्हें सफेद कागज और केमिकल दे देते थे। गिरफ्तारी के बाद इन्होंने करीब आधा दर्जन ठगी के मामलों का खुलासा किया है।
tgl_Latn sot_Latn hin_Deva hin_Deva hin_Deva